
Mircea Eliade, Constantin Noica- filozof de Şcoală trăiristă, filozoful Ion Petrovici. 


Motto: „Nae Ionescu reprezintă una din culmile gândului românesc şi va fi cândva mândria naţiei noastre de a fi dat un asemenea om" (D. C. Amzăr, 
1957). 


Referindu-se la Şcoala trăiristă iniţiată în interbelic de Nae Ionescu (vezi voi. Isabela Vasiliu-Scraba, Nae Ionescu prin discipolii săi: Petre Ţuţea, Cioran, Noica, 
Eliade, Mircea Vulcănescu şi Vasile Băncilă, Slobozia, 2000, cuvânt înainte de Ion Papuc), filozoful Mircea Eliade consemnase că „a face şcoală" înseamnă „a 
provoca un interes general pentru propriul univers spiritual" (M.E., dec. 1951). Este exact ceea ce nu i-a reuşit lui Noica, despre care Alexandru 
Dragomir spunea că n-a avut nici o influenţă asupra vizitatorilor săi mai cunoscuţi. 

Intr-un „Bilanţ literar" (publicat în „Cuvântul" din 2 ian. 1927) Nae Ionescu îi reproşase lui Eugen Lovinescu că scrisul lui "are darul să provoace prea 
multe polemici" şi că Istoria literaturii clădită de Lovinescu în exclusivitate pe "impresii", în loc să fie prilej de învăţătură pentru cititor, i-ar suscita 
acestuia nevoia formulării unor alte opinii. 

Aceiaşi calitate ar avea-o şi scrierile lui Immanuel Kant. Fără vreo teamă de eroare, şi despre ele se poate spune că suscită polemici. Desigur păstrînd 
cuvenitele proporţii. Dar mai ales amintindu-ne din ce uriaş efort intelectual au provenit ele. Şi neuitînd că mai presus de asemenea calitate de a incita 
către formularea unui punct de vedere opus celui kantian, mai există o virtute intrinsecă a Criticii raţiunii pure (traducere de Traian Brăileanu): aceea că 
se poate învăţa multă filosofie la citirea atentă a ei. 

Ştiind bine acest lucru, Noica a insistat ca pelerinii care soseau la Păltiniş să nu treacă peste studiul atent al lui Kant (vezi Isabela Vasiliu-Scraba, Mircea 
Vulcănescu tntr-un dicţionar de Humanitas ;). Insistenţe dovedite zadarnice. In legătură cu lumea profană a „pelerinilor" areligioşi, Mircea Eliade 
evidenţiase degradarea nivelurilor spirituale atât în alegerea căii spre ţintă (care nu mai este calea cunoaşterii care să ducă la „absorbirea sacrului 
echivalând cu cucerirea nemuririi") cât si în degradarea obiectivului ales: „averea, ambiţia socială, dorinţa de putere". Intr-unului din manuscrisele 
confiscate de securişti, Noica scrisese că „lumea de azi pare una în care victoriile sunt suspendate" (Rugaţi-vă pentru fratele Alexandru). Filozoful de Şcoală 
trăiristă se gândise probabil la piedicile pe care mereu le-a avut de trecut până să-i fie publicate scrierile, si nu la drumul facil, pavat dinainte cu succese, 
cum se întâmpla în cazul auto-declaraţilor discipoli agreaţi de regimul dictatorial comunist care le publica orice antologie de articole, (vezi Isabela 
Vasiliu-Scraba, Un fals filosof al religiilor -Andrei Pleşu- despre unul autentic: Mircea Eliade, pe hârtie în rev. „Tribuna", Cluj-Napoca, anul XIII, I-I5ian., nr. 
272/2014, pp.I5-I6; https://isabelavs2.wordpress.com/mircea-eliade/isabelavs-plesueliadel0/ f https://isabelavs2. wordpress.com/mircea-eIiade/isabeIavs- 
plesueliadelO/ l). 

După a doua editare a volumului Le sacre el le profane, marginalizatul Noica îi scria prietenului său Eliade că este „din nou redus la creaţia de sertar" şi că 
„dubletul sacru-profan se calchiază pe opoziţia a fi în -a fi întru" (C-tin Noica, 5 dec. 1971, in rev. „Viaţa Românească", mai-iunie 1997, nr. 5-6, p.98, 
acesta fiind si primul număr în care am fost eu însămi publicată, după o cenzurare de 14 ani pentru că scrisul mi-era foarte depărtat de ceea ce se cerea: 
„dacă vrei să publici, trebuie să scrii fără să spui nimic", sfat primit în comunism de Alexantra Târziu, vezi rev. „Acolada", Satu Mare, anul XIII, nr.l/ 
134, ian. 2019, p.lO). 

Porniţi de la apriorismul kantian, atît Ion Petrovici cît şi Constantin Noica s-au preocupat de problema extensiei (dincolo de timpul istoric) a câmpului 
cunoaşterii noastre, ambii încercînd să identifice o soluţie pentru a îngloba în acest cîmp şi ceea ce, în mod obişnuit, iese din el. Ion Petrovici apelează la 
un soi de apriorism considerînd că anume viziuni ale lui Eminescu s-ar putea înţelege mai bine dacă întreg timpul în care ar fi cuprins destinul unui om 
s-ar găsi apriori desfăşurat. O atare perspectivă ar lămuri momentele de clarviziune cînd în cîmpul cunoaşterii intră porţiunea de timp rezervată 
viitorului, porţiune care în mod normal rămîne în afara cunoaşterii noastre, fiindcă ea cuprinde ceea ce încă nu s-a întîmplat, dar urmează să se întîmple. 

Intre diversele sale meditaţii legate de ceea ce el a numit "timpul logosului". Constantin Noica ajunge să confere un soi de dinamism viziunii propuse 
de Ion Petrovici asupra apriorităţii timpului. El va scrie despre "reversibilitatea" timpului "logosului" în cazurile de clarviziune. Desfăşurarea apriori a 
timpului, care la Ion Petrovici era într-un fel impregnată de nemişcarea ce domneşte în lumea de dincolo, în perspectiva propusă de filozoful retras la 


https://isabelavs2.wordpress.com/isabela-vasiliu-scraba-nae-ionescu-kant/ 


1/6 



11/9/2020 


Isabela-Vasiliu-Scraba-Nae-lonescu-Kant - ISABELA VASILIU-SCRABA 


Păltiniş devine suită de întîmplări în plină desfăşurare, pe care un clarvăzător o poate urmări. Cele prezise în momentul clarviziunii şi mai apoi 
întîmplate ar demonstra "întoarcerea", "reversibilitatea timpului", prin revenirea unor întîmplări desfăşurate deja în decursul destinului cunoscut de 
clarvăzător. 

De problema timpului, una dintre cele mai spinoase probleme ale filozofiei, s-a ocupat şi Dimitrie Cantemir în Sacrosante Scientiae Indepingibilis Imago, 
lucrare tradusă de Locusteanu şi publicată în 1928. Soluţia pe care o propune Cantemir se înscrie în creştinismul metafizic, cadru spiritual definitoriu şi 
pentru meditaţia filozofică naeionesciană. 

In logica metafizică („logica lui Hermes") pe care paznicii îndobitocirii materialiste i-au publicat-o cenzurat după amânări de ani de zile, Noica scrisese 
că timpul logic „se converteşte în alt timp" care preface mediul exterior în mediu interior, cu generalul ca dimensiune a individualului (vezi Isabela 
Vasiliu-Scraba, Noica despre arheul istoric întrupat de Mircea Eliade, pe hârtie în rev. „Tribuna", Cluj-Napoca, Serie nouă, anul Xllm 16-31 martie, nr.253/ 
2013, pp.4-6; https://isabelavs2.wordpress.com/constantin-noica/isabelavs-8noica-tabor/ f https://isabelavs2. wordpress.com/constantin-noica/isabelavs- 
8noica-tabor/ i). După filozoful retras la Păltiniş, sacrul ar fi la Eliade „element", mai precis, trecere a elementului din mediu exterior în mediu interior 
(„hierofanie"). 

Când Nae lonescu a vorbit studenţilor săi despre timp, faimosul metafizician şi-a prezentat poziţia filosofică printr-o raportare la cele gândite de 
Immanuel Kant în Critica raţiunii pure. Era anul 1936, chiar anul în care la Berlin asistentul lui C. Rădulescu-Motru a fost silit să rabde laudele aduse 
filozofului Nae lonescu de către Arthur Liebert, directorul Societăţii Kantiene (vezi N. Bagdasar, Amintiri, Bucureşti, 2004, pp.188-189; citat în eseul: 
Isabela Vasiliu-Scraba, Vintilă Horia ca istoric al filozofiei româneşti; https://isabelavs2.wordpress.com/isabelavs-vintilahoriaistorie2/ 
t https://i.sabelav.s2.wordpress.com/isabelavs-vintilahoriaistorie2/ l). 

In anul universitar 1936-1937 profesorul Nae lonescu făcuse o suită de observaţii la adresa lui Kant demne de toată atenţia. Ele se deschid cu 
următoarea precizare, din care cititorul poate să-şi facă o imagine asupra personalităţii acestui filosof, pe cît de faimos în epocă, pe atît de puţin 
cunoscut astăzi: "Cu toate că eu nu am obiceiul să mă opresc şi să vorbesc despre ceea ce au făcut sau nu alţii, o să mă opresc puţin asupra acestui fapt, 
pentru că prea mulţi vă întîlniţi cu această problemă, prea vă umple capul toată lumea cu Kant. Kant acesta o fi fost un om mare, dar pentru noi în 
filosofic mare este cel care ne este de folos" (Tratat de metafizică, 1936-1937, p.ll4). Să vedem aşadar ce-a gândit Nae lonescu în răspăr cu cele gîndite de 
Kant, la vremea când îşi „limpezise întreg sistemul filozofic" (M. Eliade, împotriva deznădejdii. Publicistica exilului, 1992, p.27). 

In primul rînd, unicul creator de şcoală filozofică observă, pe bună dreptate, că filosoful de la Konigsberg nu a dovedit nicăieri analogia dintre spaţiu şi 
timp, la care adaugă remarca, perfect justificată, că această analogie nu a fost dovedită de Kant, şi nici nu poate fi dovedită de vreun kantian, fiindcă pur 
şi simpu ea nu există (Tratat de metafizică, p.ll3). 

Calitativ privite în realitatea lor, spunea Nae lonescu la cursul de teoria cunoştinţei din 1925-1926, timpul si spaţiul nu au nimic comun. Pe de altă parte 
însă, din punct de vedere cantitativ, folosit pentru determinarea unui obiect în existenţa lui reală, "timpul si spaţiul n-au nimic deosebit. Şi atunci 
coordonata timp este exact în acelaşi fel coordonată ca şi celelalte trei coordonate spaţiale" (Teoria cunoştinţei, curs litogr., p.89). 

A treia observaţie făcută în marginea Esteticii transcendentale pune în evidenţă faptul că Immanuel Kant rezolvă problema timpului printr-o nepermisă 
extrapolare a situaţiei privitoare la spaţiu. In opinia lui Kant, ceea ce este valabil în legătură cu demonstrarea apriorităţii spaţiului, ar fi valabil şi în 
legătură cu aprioritatea timpului. 

Nae lonescu identifică aici eroarea lui Kant care a „trădat" atitudinea fenomenologică pe care tocmai o postulase. Din punct de vedere fenomenologic, 
noi nu avem decît cunoştinţa propriu-zisă. Nu şi formele a priori şi funcţiunile care fac posibilă cunoştinţa. Or, Kant consideră că elementele 
fundamentale care constituie cunoştinţa pot fi cunoscute (vezi Nae lonescu. Teoria cunoştinţei. 1925-1926. Curs litogr., p. 99). 

A patra observaţie ar fi următoarea: dacă timpul poate fi tratat independent de spaţiu, spaţiu nu este ceva independent de timp, deşi "timpul şi spaţiul 
sunt lucruri cu totul deosebite" (Nae lonescu. Tratat de metafizică. 1936-1937, Bucureşti, 1999, pll4). Spaţiul nu este o realitate autonomă întrucât 
ordonarea spaţiului are la bază direcţia împrumutată de la timp (ibid. p. 128). 

A cincea observaţie decurge din cea de-a patra, şi ea vizează înşăşi demonstrarea apriorităţii spaţiului. Această demonstraţie pe care o face filosoful din 
Konigsberg în Critica raţiunii pure ar fi lipsită de validitate, tocmai pentru că spaţiul nu este ceva independent de timp, ceva ce poate fi tratat în sine. 
(Credem că, dacă ar fi mers si Kant pe ideea că spaţiul împrumută de la timp direcţia, ar fi propus poate si rezolvarea "problemei mîinii stîngi", de la 
care a pornit în meditaţiile sale asupra spaţiului, problemă căreia nu i-a găsit dezlegare, ci doar a eludat-o prin postularea apriorităţii spaţiului. Numai 
că ea ar fi implicat şi consideraţii asupra schimbării. Or, idealismul său transcendental nu este străin de un oarecare statism, propriu formalismelor de 
orice gen. Rezultatul privirii sale critice asupra unei raţiuni pure, oricîtă genialitate ar cuprinde, este un pur formalism, nefiind altceva decît o sumă de 
condiţii apriori în care are loc o "experienţă în genere"). 

O ultimă observaţie a lui Nae lonescu s-ar traduce cam aşa: ţine oare într-adevăr timpul de Estetică (în înţeles kantian)? Desigur că nu ţine. Timpul 
metafizic poate fi socotit ca semn al vieţii şi margine a eternităţii. De aceea timpul iese din strimtul cadru al "experienţei în genere". Pe cînd preda un 
curs de logică (în anul universitar 1924-1925) Nae lonescu observase că în Estetica sa transcendentală (ca şi în Analitica sa transcendentală), Immanuel 
Kant înlocuieşte de fapt planul existenţei reale a lumii, cu un nou plan de realitate, cu planul conştiinţei. 

Deosebit de această înlocuire a realităţii prin planul cunoaşterii, dar urmînd cumva aceleaşi tipare de gîndire, în însăşi logica generală pe care o preda 
studenţilor săi (vezi Kant, Logica generală. Bucureşti, 1985, traducere de Alexandru Surdu), filosoful german se dispensează de "concept". Pentru Kant, 
remarcă Nae lonescu, logica se reduce la două procese: unul de controlare a trecerii de la o cunoştinţă la alta, iar celălalt de verificare a adevărului 
gîndirii prin condiţiile silogismului şi ale principiului noncontradicţiei. Din perspectiva istoriei logicii, orientarea aceasta i-a părut lui Nae lonescu 
(doctor în fundamentele logice ale matematicii) deosebit de fecundă în gîndirea logicienilor de mai tîrziu, în orientarea kantiană justificîndu-se, observa 
el, directivele de mai tîrziu din logica metafizică, gnoseologică sau formală. 

In legătură cu timpul, Nae lonescu mai precizează la prelegerea din februarie 1937 faptul că acesta nu este ceva absolut, ci doar relativ, fiind trăit cu 
intensităţi diferite (p.l30). In general, s-a spus că ceva există în măsura în care se află în spaţiu şi în timp. Nae lonescu, mai subtil, considera că nimic nu 
este în timp, ci totul "se întîmplă" în timp (p.l32). Or, ceva se întîmplă numai acolo unde este ceva. 

Ceea ce se întîmplă în timp, se întâmplă între două evenimente, este istorie (după Vasile Pârvan şi Simmel, p.246), pentru că "istoria înseamnează 
început şi sfîrşit". Nu ceva petrecut pe o linie dreaptă a timpului, nici pe una închisă, ca desfăşurare ce vine din infinit şi merge la nesfîrşit. 

Nae lonescu nu judeca istoria în funcţie de timp. "Dacă vrei să identifici timpul cu istoria, atunci istoria nu există" -spunea el. Pentru că timpul înseamnă 
"acum", iar "acum" nu înseamnă nimic. Este o pură indicaţie, este o atitudine faţă de existenţă, "un fel de indicaţie a existenţei că aceasta există şi nu 
numai că poate fi gîndită, ci trebuie necesarmente gîndită" (p. 115). Din momentul în care se constată că propriu-zis se întîmplă ceva, subliniază Nae 
lonescu, se şi face trecerea din "problema fiinţei în aceea a existenţei" (op. cit., p. 128). Rămîne însă de adăugat că timpul istoric, timpul fizic si timpul 
psihic (sau durata) nu interesează pe metafizician (p.248). Atîta vreme cît ajungem să luăm contact numai cu existenţa, "noi nu putem să depăşim 
timpul" (op. cit., p. 132). 

La cursul de teoria cunoştinţei din 1925-1926 Profesorul şi-a amintit că într-un articol din tinereţe observase că exprimarea propriu-zisă a unei existenţe 
într-un chip numeric necesită 4 coordonate şi nu 3 şi că astăzi (în 1925) aceste lucruri au devenit locuri comune în lumea ştiinţifică (vezi Nae lonescu. Din 
literatura celei de-a patra dimensiuni: „Sărmanul Dionis", în „Noua Revistă Română", voi IX, nr.18, 22februarie 1911, pp.350-352). La începutul secolului XX 
erau însă noutăţi, erau idei care abia începuseră să se vehiculeze, iar Nae lonescu era perfect conştient de valoarea de noutare a celor gîndite de el pe 
cont propriu, în anii săi de studiu. Cu multă detaşare, filosoful îşi completează amintirile astfel: "aceasta o spuneam eu, într-un moment de slăbiciune 
filosofică. După ce au trecut trei-patru luni şi m-am mai gîndit la problemă, am văzut că era o mică prostie ceea ce spuneam eu acolo. După doi ani însă, 
ducîndu-mă la Gdttingen, am ascultat pe unul din cei mai mari fizicieni, Mincowski, care a emis această ipoteză foarte îndrăzneaţă. Toată lumea a zis: 
extraordinar de frumos! Ghinionul meu a fost că eu părăsisem ceea ce peste doi ani era extraordinar de frumos. Care este deosebirea? Şi eu am dreptate 
şi ceilalţi. In fond, problema este o prostie din punctul de vedere filozofic, dar este un lucru extraordinar din punctul de vedere matematic. De ce? Pentru 
că, filozoficeşte, timpul şi spaţiul sunt două lucruri absolut deosebite"{Tratat de metafizică, 1936-1937, p.l25). 


Printr-o profundă distilare a gîndirii, Nae lonescu ajunge la nişte viziuni revelatoare de esenţe cuprinse în formulări aforistice, de o mare frumuseţe şi 
sugestivitate. în filosofia românească întruchipări de o atît de impresionantă putere integratoare nu am mai găsit decît la Blaga şi la Mircea Vulcănescu. 
La cei doi, desigur într-altfel gîndite, timpul, spaţiul, existenţa şi fiinţa se află într-o deplină armonie, se completează şi se luminează reciproc, aşa cum se 
întîmplă în sugestivele condensări de gînd ale lui Nae lonescu. Dacă timpul poate fi privit ca "semn al vieţii", spaţiul nu este formă a intuiţiei a priori 
(cum crede Kant), este "semn al morţii". Locul formelor vieţii, fără viaţa din ele, rămîne să fie spaţiu ca "timp mort". A fi lipsit de simţul spaţiului, 
spunea Nae lonescu, înseamnă a nu avea contact şi înţelegere pentru formele vii. Uneori formulările sale pot apărea paradoxale. Dar numai celor care se 
încurcă în vocabularul filosofiei, pentru că le-a lipsit ocazia de a-şi însuşi corect modalitatea exprimării în domeniul filosofiei româneşti. Când Nae 
lonescu spune că "dincolo de existenţă este fiinţa" şi că "substanţa este materia fiinţei, iar materia este substanţa existenţei" el nu părăseşte făgaşul 
gândirii care-1 făcuse să adauge că "dinolo de materie este substanţa". 

Legile despre care se crede că ar guverna întîmplările lumii, legile pe care oamenii le numesc "ale naturii" reprezintă, după Nae lonescu, ordinea pe care 
oamenii o introduc în lume, ordine verificată de ei prin nişte cadre, mai strîmte sau mai largi ale experienţei omeneşti. Aceasta nu înseamnă că lumea în 
care trăim să nu poată fi "străpunsă" de fapte care să răstoarne "socotelile" omeneşti. Pentru că, în ultimă instanţă, "tot ceea ce se întîmplă se întîmplă 
după vrerea lui Dumnezeu" (p. 111). 

Asemenea necesitate a succesiunii întîmplărilor care cuprinde în ea si libertatea de dincolo de fire îl va face pe Nae lonescu să vorbească de un "timp 
metafizic", a cărui mai îndeaproape conturare va îmbrăca o splendidă haină aforistică: "trăirea timpului poate să fie subiectivă, dar timpul în el însuşi 
este existenţă obiectivă. Timpul este însăşi existenţa, sub acest aspect al succesiunii ireversibile. Unde încetează timpul? Acolo unde încetează fiinţa. 

Deci, aşa cum fiinţa mărgineşte existenţa, trebuie să existe pentru timp ceva care îl mărgineşte. Ceea ce mărgineşte timpul este eternitatea. In acelaşi fel 
în care timpul este forma existenţei, eternitatea este forma timpului. în eternitate nu se mai întîmplă nimic, ci toate sunt. Cu fiinţa nu se întîmplă absolut 
nimic în afară de aceea că ea este" (Nae lonescu. Tratat de metafizică, 1936-1937, Bucureşti, 1999, p. 132). 

Mircea Eliade a avut cu sine, peste tot unde l-a purtat destinul său de exilat, manuscrisul unor însemnări de la ultimul curs de metafizică ţinut de Nae 
lonescu între 1936 şi 1937. La el a renunţat doar cu jumătate de an înaintea trecerii sale în eternitate, când a ajuns ultima oară la Paris, oferindu-1 cu 
speranţa că va ajunge să fie publicat în România. Lucru întâmplat după încă cincisprezece ani (vezi Nae lonescu. Tratat de metafizică, 1936-1937, text 
inedit. Bucureşti, 1999). Atunci, în toamna anului 1985, vizitatorul lăsat de Securitatea comunistă să treacă „perdeaua de fier" (M. Eliade), i-a înmânat 
venerabilului savant rândurile (întârziate şi neoficiale!) de mulţumire pentru importanta donaţie de carte făcută de Eliade Bibliotecii Centrale 
Universitare din Bucureşti cu vreo doi ani înainte. 

